ΓΡΑΠΤΗ ΕΡΩΤΗΣΗ E-2619/99

υποβολή: Robert Sturdy (PPE-DE) προς την Επιτροπή

(12 Ιανουαρίου 2000)

Θέμα: Υποστήριξη στη βρετανική βιομηχανία χοιρείου κρέατος

Η Επιτροπή έχει αναγνωρίσει ότι, για διάφορους λόγους, οι χοιροτρόφοι του Ηνωμένου Βασιλείου αντιμετωπίζουν μια σοβαρότατη οικονομική κρίση.

Με στόχο την ελάφρυνση ορισμένων, τουλάχιστον, από τις πιέσεις που αναγκάζουν πολλούς χοιροτρόφους να εγκαταλείψουν τη δραστηριότητά τους, θα μπορούσε η Επιτροπή να εξετάσει κάποιο από τα εξής δύο μέτρα:

1. την εκ νέου χορήγηση επιστροφών κατά την εξαγωγή κοινοτικού χοιρείου κρέατος, ή

2. τηνποστήριξη του αιτήματος του ΗΒ για τη χορήγηση κρατικών ενισχύσεων που θα καλύπτουν το κόστος της ΣΕΒ, το οποίο είχε αρνητικές συνέπειες για την ανταγωνιστικότητα του βρετανικού χοιρείου κρέατος;

Θα μπορούσε η Επιτροπή να προτείνει άλλα μέτρα που ενδεχομένως μπορούν να λάβουν το Ηνωμένο Βασίλειο ή η Ευρωπαϊκή νωση, σύμφωνα με την κοινοτική νομοθεσία, για την ενίσχυση της χειμαζόμενης βρετανικής βιομηχανίας χοιρείου κρέατος;

Απάντηση του κ. Fischler εξ ονόματος της Επιτροπής

(31 Ιανουαρίου 2000)

Οι αγορές χοιρείου κρέατος σε όλα τα μέρη της Ευρώπης δυστυχώς αντιμετωπίζουν σήμερα πολύ δύσκολους καιρούς. Ωστόσο, ο κυριότερος λόγος για τις χαμηλές τιμές είναι η μόνιμηπερπροσφορά χοιρείου κρέατος.

Αληθεύει ότι το Ηνωμένο Βασίλειο έχει επιβάλει ορισμένα εθνικά μέτρα με τα οποία αυξάνεται το κόστος σφαγής χοίρων. Έχουν πραγματοποιηθεί ορισμένες ανεπίσημες επαφές μεταξύ της Επιτροπής και των βρετανικών αρχών προκειμένου να συζητηθεί η μορφή ενδεχόμενων ενισχύσεων. Επί του παρόντος όμως, η Επιτροπή δεν έχει λάβει καμιά επίσημη κοινοποίηση προτάσεων για χορήγηση ενίσχυσης.

Για να είναι αποδεκτή μια ενίσχυση πρέπει φυσικά να ανταποκρίνεται στους όρους που καθορίζονται στη συνθήκη ΕΚ. Ειδικότερα, θα πρέπει με την ενίσχυση να διευκολύνεται η οικονομική ανάπτυξη του κλάδου. Ενισχύσεις απλώς με προορισμό την αντιστάθμιση εμπορικών ζημιών δεν γίνονται κατάρχήν δεκτές με βάση τους κοινοτικούς κανόνες.

Σήμερα καταβάλλονται επιστροφές κατά την εξαγωγή για ευρύ φάσμα προϊόντων χοιρείου κρέατος, συμπεριλαμβανομένου του νωπού και κατεψυγμένου κρέατος και των μεταποιημένων προϊόντων. Η χορήγηση επιστροφών κατά την εξαγωγή βοηθάει σε μεγάλο βαθμό την ευρωπαϊκή αγορά χοιρείου κρέατος, ενώ κατά το 1999 διευκόλυνε τις εξαγωγές σχεδόν 800.000 τόνων χοιρείου κρέατος προς τρίτες χώρες. Καθώς επικράτησε πίεση στις κοινοτικές αγορές χοιρείου κρέατος, η Επιτροπή τηρεί, από έτους και πλέον, σχετικώςψηλά επίπεδα επιστροφών κατά την εξαγωγή. Είναι αλήθεια ότι η Επιτροπή δεν καταβάλλει πλέον ιδιαίτεραψηλή επιστροφή για την εξαγωγή νωπού και κατεψυγμένου κρέατος προς τη Ρωσία. Εντούτοις, οι εν λόγω εξαγωγές εξακολουθούν να απολαύουν του κανονικού ύψους επιστροφών. Θα πρέπει ναπογραμμιστεί ότι η Επιτροπή οφείλει, στο πλαίσιο της πολιτικής που ασκεί ως προς τις επιστροφές, να συνεκτιμά την περιορισμένη ζήτηση στις εξαγωγικές αγορές, τη δημοσιονομική λιτότητα, καθώς και ποσοτικές δεσμεύσεις που έχουν αναληφθεί στο πλαίσιο της συμφωνίας του Παγκόσμιου Οργανισμού Εμπορίου.

Η Επιτροπή έχει συζητήσει επανειλημμένως με τα κράτη μέλη και άλλα δυνατά μέτρα (π.χ. τη δημιουργία ταμείων σε προαιρετική βάση), αλλά μέχρι τώρα οι ιδέες δεν έτυχαν ιδιαίτερηςποστήριξης από την πλειοψηφία των κρατών μελών. Η Επιτροπή θα εξακολουθήσει όμως να αναπτύσσει προβληματισμό επί του ζητήματος αυτού.